মেমফিস, মিশর
মেমফিস (মেনেফের) (আরবি: مَنْف Manf  মিশরীয় আরবি: mænf; বোহাইরিককিবতীয়: ⲙⲉⲙϥⲓ; গ্রিক: Μέμφις) ছিল mḥw ("উত্তর") নামে পরিচিত নিম্ন মিশরের প্রথম নোম আইনেবু-হেদ্জের প্রাচীন রাজধানী। অধুনা মিশর রাষ্ট্রের বৃহত্তর কায়রোর গিজার ২০ কিলোমিটার (১২ মাইল) দক্ষিণে আধুনিক শহর মিত রাহিনার কাছে মেমফিসের ধ্বংসাবশেষ অবস্থিত। খ্রিস্টপূর্ব তৃতীয় শতাব্দীতে প্রাচীন মিশরের হেলেনীয় যুগের টলেমীয় রাজ্যের অধিবাসী এক পুরোহিত ও ইতিহাসবিদ মানেথো উল্লিখিত একটি কিংবদন্তি অনুযায়ী, ফ্যারাও মেনেস এই শহরটি প্রতিষ্ঠা করেছিলেন। পুরনো রাজ্যের আমলে মেমফিস ছিল প্রাচীন মিশরের রাজধানী (কেমেত বা কুমাত) এবং প্রাচীন মিশরের সমগ্র ইতিহাস জুড়েই এটি একটি গুরুত্বপূর্ণ শহর হিসেবেই রয়ে যায়।